Tom Kenny

**Thomas James "Tom" Kenny** (s. 13. heinäkuuta 1962 East Syracuse, New York) on yhdysvaltalainen Annie-palkittu ääninäyttelijä. Hän on ollut vuodesta 1999 lähtien Paavo Pesusienen äänenä.

## Elämäkerta
Kenny vietti lapsuutensa East Syracusessa, New Yorkissa, jossa hän myös kävi katolilaista koulua.

Kenny asuu Los Angelesissa vaimonsa Jill Talleyn ja kahden lapsensa kanssa.

### Laulajana
Kenny aloitti uransa muusikkona 1980-luvun alussa rock-yhtyeen The Tearjerkersin laulajana Buddy Loven tilalla.

### Stand up -koomikkona
Musiikin parista hän siirtyi stand up -koomikoksi Bostoniin, jossa hän vietti vuoden ja muutti sitten San Franciscoon. Kenny jatkoi koomikon uraansa kahdeksan vuotta ja samoihin aikoihin hän teki hyvin pieniä äänirooleja eikä ajatellut tekevänsä työkseen ääninäyttelemistä. Samalla Kenny esiintyi komediasarjoissa *[[The Edge (televisiosarja)|The Edge]]* vuosina 1992–1993 ja *[[Mr. Show|Mr. Show'ssa]]* vuosina 1995–1997.

### Ääninäyttelijänä
Ääninäyttelemisen pariin Kenny päätyi ollessaan esittämässä stand up -komiikkaansa lavalla, josta hänet huomasivat eräät Nickelodeonin tuottajat. He tarjosivat Kennylle töitä yhtiössään, ja hän sai ensimmäisen ääniroolinsa animaatiosarjassa *[[Rocko's Modern Life]]*. Sarjan jälkeen Kenny on ollut ääninäyttelijänä mukana muun muassa Tehotytöissä ja Johnny Bravossa.

Kenny on ollut mukana Nickelodeonin tuottamassa animaatiosarjassa *[[Paavo Pesusieni|Paavo Pesusienessä]]* vuodesta 1999. Rooliin Kenny päätyi sarjan luojan Stephen Hillenburgin ansiosta, jonka kanssa hän työskenteli aikaisemmin Joe Murrayn luomassa *Rocko's Modern Life* -animaatiosarjassa. Hillenburgin saadessa tilaisuuden luoda oman piirrettynsä hän kutsui Kennyn koe-esiintymään sarjan päähahmoa varten. Hillenburgilla oli selkeä kuva siitä millaiselta Paavo Pesusieni kuulostaisi, kun hän halusi Kennyn tekevän samankaltaisen äänen, jonka hän teki *Rocko's Modern Lifessa*. Kenny ei kuitenkaan muistanut kyseistä hahmoa, jolloin Hillenburg näytti jakson kohdan, jossa eräs mies puhui yleisön joukossa. Tämän myötä kaksikko ryhtyi rakentamaan hahmon ääntä lopulliseen muotoonsa.

Uransa alkuvaiheen jälkeen Kenny on ääninäytellyt useissa sarjoissa, kuten *[[Samurai Jack]]issa*, *[[Cramp Twins]]issa*, *[[Xiaolin Showdown]]issa* ja *[[Batman (vuoden 2004 animaatiosarja)|The Batmanissa]]*. Kenny ei imitoi ketään vaan on sanonut luovansa omia ääniä, ja yleensä hahmojen äänet ovat olleet korkeita , mutta poikkeuksia on, kuten Eduardo sarjassa *[[Foster's Home for Imaginary Friends]]*. Hän on ollut myös Starscreamina *[[Transformers: Animated]]issa*. Vuonna 2009 25. huhtikuuta pidettävissä kolmansissa Elan-gaalassa Kenny toimii tilaisuuden juontajana, jossa hänet myös palkittiin Paavo Pesusienen ääniroolista hahmon nimikkosarjasta. Kenny on saanut roolistaan aikaisemmin kaksi ehdokkuutta Annie-gaaloissa 2001 ja 2008. Hän on toiminut myös 1960-luvulla tunnetuksi tulleen Hanna-Barberan animaatiohahmon Boo Boon äänenä *[[The Grim Adventures of Billy & Mandy]]* ja *[[Harvey Birdman, Attorney at Law]]* piirrossarjoissa vuosina 2002 ja 2004. Samassa sarjassa Kenny oli myös Topi-katin äänenä.

Vuonna 2009 hän toimi lapsille suunnatussa Marveliin perustuvassa *[[The Super Hero Squad Show|The Super Hero Squad Show'ssa]]* muun muassa Rautamiehen ja Kapteeni Amerikan ääninä. Helmikuussa 2010 Kenny palkittiin toistamiseen Paavo Pesusienen roolista. Hän oli jo aikaisemmin ollut roolinsa myötä ehdokkaana vuosina 2001 ja 2008.

## Valikoidut ääniroolit

## Lähteet

## Aiheesta muualla
* 
* Tom Kenny Voice Chasersissa  
* Tom Kenny CrystalAcidsissa 
* SpongeBob: the excitable, absorbent star of Bikini Bottom